
U   I M E    R E P U B L I K E   H R V A T S K E

R J E Š E N J E



	Trgovački sud u Rijeci, po Liljani Ugrin kao sucu pojedincu u stečajnom predmetu povodom prijedloga FINANCIJSKE AGENCIJE za otvaranje stečajnog postupka  nad dužnikom CAFFE društvo s ograničenom odgovornošću za ugostiteljstvo Senj, Damira Tomljanovića Gavrana 4 ( MBS 040243696 – OIB 69310490651 )   dana 3. kolovoza 2016.  



r i j e š i o    j e

	

O d b a c u j e    s e   prijedlog  za otvaranje stečajnog postupka nad  dužnikom CAFFE društvo s ograničenom odgovornošću za ugostiteljstvo Senj, Damira Tomljanovića Gavrana 4 ( MBS 040243696 – OIB 69310490651 ) podnijet dana  22. ožujka 2016. 



Obrazloženje



Prijedlog za otvaranje stečaja nad dužnikom CAFFE d.o.o. Senj, Damira Tomljanovića Gavrana 4 ( OIB 69310490651 ) podnijela je ovom sudu FINANCIJSKA AGENCIJA, pozivajući se na odredbu članka 110. stavak 1. Stečajnog zakona ( "Narodne novine" 71/15 ), uz obrazloženje da dužnik na dan 18. ožujka 2016. u očevidniku redoslijeda osnova za plaćanje ima evidentirane neizvršene osnove za plaćanje u ukupnom iznosu od 20.120,43  kn.

Tijekom daljnjeg postupka dužnik je dana 12. travnja 2016. podnio sudu podnesak u kojem je naveo da dužnik nema nepodmirenih obveza za plaćanje, te kao dokaz priložio Potvrdu o blokadi računa i novčanih sredstava ovršenika FINANCIJSKE AGENCIJE od 11. travnja 2016. 
Po izvršenom uvidu u navedenu Potvrdu ( list 4 spisa ) budući je utvrđeno da dužnik na računima nema evidentirane blokade, valjalo je na osnovu  odredbe članka 128. stavak 9. SZ odlučiti kao u izreci ovog rješenja.

Dana, 3. kolovoza 2016.

Sudac
Liljana Ugrin	



UPUTA O PRAVNOM LIJEKU

Protiv ovog rješenja nezadovoljna stranka može izjaviti žalbu u roku od 8 dana od dana primitka ovog rješenja. Žalba se podnosi ovom sudu u tri istovjetna primjerka, a o žalbi odlučuje Visoki trgovački sud u Zagrebu.


DNA
1.	Rješenje dostaviti FINI 
	         	                  dužniku	
2.	Rješenje objaviti na mrežnoj stranici e-Oglasne ploče sudova
3.	Spis u kal. 5. rujna 2016.

U Rijeci, 3. kolovoza 2016. 

